kardosdrur/scandi-wiki huggingface dataset:
Cristina af Spanien

Hendes Kongelige Højhed Infanta (prinsesse) Cristina, tidligere hertuginde af Palma de Mallorca () (født 13. juni 1965 i Madrid) er prinsesse af Spanien. Hun er datter af kong Juan Carlos og dronning Sofia, og søster til kong Felipe 6. og prinsesse Elena.

4. oktober 1997 giftede Cristina sig med Iñaki Urdangarin i Barcelona. Han fik titlen hertug af Palma de Mallorca, og Cristina blev dermed hertuginde af Palma de Mallorca.

Hertugparret har fire børn:
 Juan Valentín de Todos los Santos Urdangarín y de Borbón (født 29. september 1999)
 Pablo Nicolás Sebastián de Todos los Santos Urdangarín y de Borbón (født 6. december 2000)
 Miguel de Todos los Santos Urdangarín y de Borbón (født 30. april 2002)
 Irene de Todos los Santos Urdangarin y de Borbón (født 5. juni 2005)

Dekorationer 
 : Storkors af Sankt Olavs Orden (No.St.O.1.)  (1995)

Anetavle

Eksterne henvisninger 

Kongelige fra Spanien
Huset Bourbon
Personer fra Madrid
Storkors af Sankt Olavs Orden
Christian Knorr von Rosenroth

Christian Knorr von Rosenroth (født 15. juli 1636, død 4. maj 1689) var en lærd tysk rigsfriherre, teolog, orientalist og salmedigter.

Von Rosenroth studerede i Leipzig og Wittenberg og foretog derefter en længere rejse til Frankrig, England og Holland. På denne traf han Henry More og Meir Stern og førtes af dem ind i studiet af alkymi, orientalske sprog og særligt kabbala. Ved sit kendskab til de hemmelige videnskaber kom han i forbindelse med pfalzgreve Christian August, der 1668 udnævnte ham til første minister og gehejmeråd. 1677 gjorde kejser Leopold I ham til friherre. 

Sin store lærdom har Rosenroth nedlagt i Cabbala denudata (Sulzbach 1677), en med flere tillæg udgivet oversættelse fra det kabbalistiske hovedværk Zohar. Som Lullus, Pico della Mirandola og Reuchlin søgte von Rosenroth at forene kabbala og kristendom og indtager ved sit vældige værk og sin ejendommelige personlighed en betydelig stilling inden for den kristne kabbalisme. Von Rosenroth har desuden skrevet en række salmer og sange.

Kilder 
 

Orientalister fra Tyskland
Teologer fra Tyskland
Salmedigtere fra Tyskland
Dramatikere fra Tyskland
Faglitterære forfattere fra Tyskland
Friherrer fra Tyskland
Tyskere i 1600-tallet
Mentor (tv-show)

Mentor er et dansk underholdningsprogram, som blev sendt på DR1 i efteråret 2013.

I Mentor skal seks sangtalenter synge foran et live-publikum. De seks talenter får hver en mentor. Mentoren skal gøre alt for at gøre sin deltager bedre. Den deltager, som får lavest stemmer, mister sin Mentor, men får efterfølgende en ny. Showets bagmand er X Factor dommer, Thomas Blachman.

Konceptet er også solgt til Sydamerika.

Værter

Mentorer

Statistik

Eksterne kilder/ henvisninger 

DR-programmer
Realityshows fra Danmark
Peter P. Rohde

Peter Preisler Rohde (15. marts 1902 i København – 15. maj 1978 i Hornbæk) var en dansk forfatter, debattør og modstandsmand.

Fremtrædende medlem af DKP fra 1938. Som medlem af DKP blev han interneret i Horserødlejren under besættelsen. Senere blev han leder af ”Frit Danmark”. Han skrev flere bidag til Arbejderbladet og senere Land og Folk og en artikel til tidsskriftet Dialog: Dansk tidsskrift for Kultur, hvor han talte for en mulig marxistisk etik. I 1953 blev han ekskluderet af DKP pga. "politiske uoverensstemmelser". Dette skal ses i forbindelse med hans og hans kone Ina Rohdes (der ligeledes blev ekskluderet af DKP) kritik af Sovjetunionens forhold til Israel.

1954-1958 var han redaktør af tidsskriftet Vindrosen.

Forfatter til en lang række bøger bl.a. Litteraturen og Bourgeoiset 1934 (cop 1981), Sovjetunionen 1: I går, i dag i morgen (1945), Sovjetunionen 2: Økonomisk , socialt kulturelt (1946), Engelsk Litteratur 1900-1947 (1948), Midt i en Ismetid: Erindringer 1970, Den græske kulturs historie 1-5 (1958-1966).. Desuden diverse udgiver af Søren Kirkegaard-udvalg, islandske sagaer og rejsebøger.

Eksterne henvisninger 
 
 
 

Personer i Dansk Biografisk Leksikon
Personer i Kraks Blå Bog (afdøde)
Tidligere folketingskandidater fra DKP
Medlemmer af Frit Danmark
Faglitterære forfattere fra Danmark
Personer fra København
Redaktører fra Danmark
Riddere af Dannebrog
Selvbiografer fra Danmark
Rejsebogsforfattere fra Danmark i 1900-tallet
Ofre for nazismen fra Danmark
Lærere fra Danmark
Debattører fra Danmark
Foreningsformænd fra Danmark
Modstandsfolk fra DKP
CP-symmetri

CP-symmetri (Charge Parity symmetri) er en kombineret ladnings- og spejlingssymmetri der postulerer, at fysikkens love bør være de samme, hvis en partikel blev byttet ud med sin antipartikel (C-symmetri eller ladningssymmetri), og alle rumkoordinater blev spejlet (P-symmetri eller spejlingssymmetri).
En CP-krænkelse er et brud af denne symmetri, som blev opdaget i 1964 under nedbrydning af den neutrale kaon. Denne opdagelse førte til at James Cronin og Val Fitch modtog Nobelprisen i fysik i 1980.
Symmetri-bruddet spiller en vigtig rolle både i hvordan kosmologien forsøger at forklare, hvorfor stof dominerer over antistof i universet, og i studiet af svage vekselvirkninger i partikelfysik.

Kilder
Denne artikel bygger på «CP-symmetri» fra  nynorsk Wikipedia, den 25. juli 2012. 

Fysik udover standardmodellen
Billy Boyd

Billy Boyd (født 28. august 
1968) er en skotsk skuespiller, der er mest kendt for at spille Peregrin 'Pippin' Toker i Peter Jacksons film-trilogi Ringenes Herre.

Filmografi

Eksterne henvisninger 

 

Skuespillere fra Skotland
Personer fra Glasgow
Guillermo Varela

Guillermo Varela Olivera (født 24. marts 1993 i Montevideo, Uruguay) er en uruguayansk fodboldspiller, der spiller for FK Dynamo Moskva. Han har tidligere spillet for bl.a. F.C. København. Varela spiller højre back. 

Inden skiftet til F.C. København spillede han for Peñarol i Primera Division Uruguaya. Han har tidligere spillet for Manchester United, Real Madrid Castilla og Eintracht Frankfurt.

Varelas kontrakt med FCK løb til sommeren 2023. Han blev i oktober 2020 udlejet til Dynamo Moskva for 2020/21-sæsonen. Efter sæsonens blev han solgt til den russiske klub.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Manchester United F.C.
Fodboldspillere fra Club Atlético Peñarol
Personer fra Montevideo
Fodboldspillere fra Real Madrid Castilla
Fodboldspillere fra Eintracht Frankfurt
Toamasina-provinsen

Toamasina (eller fransk Tamatave, malagassisk Tamatavy) er en af Madagaskars seks tidligere provinser, beliggende mod nord på østkysten af øen. Provinsen har en befolkning på 2.855.600 personer og et areal på 71.911 kvadratkilometer. Hovedstaden hedder ligesom provinsen Toamasina og er en stor havneby, og en vigtig port til omverdenen.

Geografi 
Provinsen består hovedsagelig af tropisk skov som biom, selv om store dele nu er udnyttet. Den årlige nedbør er som de øvrige dele af østkysten af Madagaskar stor, mellem 1.400 og 3.000 mm per år i gennemsnit. Den årlige gennemsnitstemperatur ligger i provinsen mellem 15 og 25 °C.
Toamasina grænser til provinserne Antananarivo i sydvest, Antsiranana i nord, Fianarantsoa mod syd og Mahajanga mod nordvest.

Provinsen består af tre regioner (faritra) som i er inddelt i alt i 18 distrikter (fivondronana):

Eksterne kilder og henvisninger 

 Globalis.se

Madagaskars provinser
Wilfried Zaha

Dazet Wilfried Armel Zaha (født 10. november 1992 i Abidjan, Elfenbenskysten), almindelig kendt som Wilfried Zaha, er en fodboldspiller fra Elfenbenskysten, der spiller for den tyrkiske klub Galatasaray SK. Han startede sin fodboldkarriere i Crystal Palace, hvor han spillede fra 2002-2010, hvorefter han blev professionel, og spillede i klubben tre år mere. Herefter kom han til Manchester United, men blev hurtigt udlejet til Cardiff og slutteligt Crystal Palace, som valgte at købe ham. Wilfred Zaha har sammen med Paige Zaha en søn.

Tidlige liv 
Zaha blev født i Abidjan i Elfenbenskysten og flyttede derefter til Thornton Heath, Croydon i London med sin familie, da han var fire år gammel. Han blev uddannet på Whitehorse Manor skolen, Thornton Heath og Selsdon High School Selsdon.

International karriere 
Zaha havde muligheder for at repræsentere både det engelske landshold og det ivorianske fodboldlandshold; førstnævnte fordi han voksede op i England, og sidstnævnte fordi begge hans forældre kommer fra Elfenbenskysten.

England (2011–2013) 
D. 11. november 2012 blev Zaha indkaldt til Englands førstehold af Roy Hodgson til en venskabskamp mod Sverige d. 14. november. Han kom ind som debutant i det 83. minut for en anden debutant, Raheem Sterling. Zaha har også repræsenteret Englands U/21-landshold, for hvem han debuterede d. 29. februar 2012 mod Belgiens U/21-landshold i en 4-0 sejr, og Englands U/19-landshold. I alt nåede Zaha at repræsentere England på tværs af de forskellige landshold 17 gange med ét mål til følge.

Elfenbenskysten (2016–) 
D. 27. november 2016 kunne det ivorianske fodboldforbund bekræfte, at Zaha havde meldt til FIFA, at han ønskede at skifte landshold fra England til Elfensbenkysten.

Han var en del af Elfenbenskystens trup til Africa Cup of Nations 2017. Ligesom tilfældet var for det engelske landshold, fik Zaha også sin debut for Elfenbenskystens fodboldlandshold mod Sverige i en venskabskamp, hvor han blev indskiftet i halvlegen og lagde op til Giovanni Sios mål i en 2-1 sejr.

Referencer

Eksterne henvisninger 

 Wilfried Zaha på soccerbase.com

Fodboldspillere fra Elfenbenskysten
Fodboldspillere fra England
Fodboldspillere fra Manchester United F.C.
Fodboldspillere fra Crystal Palace F.C.
Fodboldspillere fra Cardiff City F.C.
Morten Seedorff

Morten Carl Seedorff (født 9. april 1847 i Odense, død 13. november 1931) var en dansk læge og kommunalpolitiker.

Han var søn af chefredaktør for Fyens Stiftstidende Nicolaus Peter Heinrich Seedorff (1808-1854) og hustru Ane Kirstine Sophie født Paludan (1809-1892), blev student  fra Odense Katedralskole 1866 og tog medicinsk eksamen 1873. Seedorff var distriktslæge i Odense 1883-1903, medlem af Byrådet 1888-1909, stiftsfysikus fra 1903 til 1915 og var formand for Lægekredsforeningen 1904-06 og medlem af Understøttelsesforeningen for danske Lægers trængende Enker og deres forældreløse Børn 1912. Han var Ridder af Dannebrog og Dannebrogsmand.

Han blev gift med Marie Hald (19. juni 1854 i Lumby ved Odense - 1927), datter af provst C.H. Hald (død 1887) og hustru Abigael født Christensen (død 1879).

Kilder 
  

Læger fra Danmark
Riddere af Dannebrog
Medlemmer af Odense Byråd
Danskere i 1800-tallet
Danskere i 1900-tallet
Personer fra Odense
Studenter fra Odense Katedralskole
Manchester 62 F.C.

Manchester 62 FC er en fodboldklub fra Gibraltar, hjemmehørende i Winston Churchill Avenue.

Manchester United FC blev grundlagt i 1962. Navnet stammer fra den berømte, engelske fodboldklub, Manchester United FC. Det var manageren Matt Busby, der gav klubben lov til at bruge navnet. De spiller i Gibraltar Premier Division. De spiller deres fodboldskampe på Victoria Stadium.

Klubens navne 
 1962–2000 : Manchester United (Gibraltar) Football Club
 2000–2002 : Manchester United Eurobet Football Club
 2002–2008 : Manchester United (Gibraltar) Football Club
 2009–2013 : Manchester United Digibet Football Club
 2013– : Manchester 62 Football Club

Historiske slutplaceringer

Referencer 

Fodboldklubber
Fodbold i Gibraltar
Norderland

Norderland er et historisk frisisk landskab i det nuværende nordvestre Østfrisland, Niedersachsen, Tyskland, omkring byen Norden.

Norderland grænser mod øst til det gamle frisiske landskab Harlingerland og mod syd til Brookmerland. I dag regner man sædvanligvis kommunerne Norden, Hage, Grossheide og Dornum til Norderland.

Lige som de andre frisiske landskaber sendte Norderland årligt repræsentanter til det frisiske ting ved Upstalsboom nær Aurich for at diskutere frisiske rets- og lovspørgsmål.

Frisland
Niedersachsen
Ove Flemming Sehested

Ove Flemming Sehested (9. januar 1888 i København – 6. april 1976) var en dansk diplomat, bror til Jørgen Sehested.

Han var søn af kammerherre, landbrugsminister Knud Sehested og hustru Ellen Sehested, blev student fra Østersøgades Latin- og Realskole 1905 og cand.polit. 1911. Sehested blev assistent i Udenrigsministeriet 1912, attaché i Paris 1913, konstitueret legationssekretær i Stockholm 1915, konsulatssekretær i New York 1916, vicekonsul 1917, fuldmægtig i Udenrigsministeriet 1919, legationssekretær og chargé d'affaires i Bern 1919, 1. legationssekretær i Prag 1921, i Oslo 1925, i Paris 1930 og blev legationsråd 1926. Sehested blev gesandt i Rio de Janeiro 1935, var midlertidigt tjenstgørende i Udenrigsministeriet 1947, gesandt i Ottawa 1952 og med titel af ambassadør 1956-58. Han blev 8. september 1922 Ridder af Dannebrogordenen, 26. september 1931 Dannebrogsmand, 11. marts 1950 Kommandør af 2. grad af Dannebrogordenen og bar en lang række udenlandske ordener.

Han blev gift 7. oktober 1919 i Sankt Andreas Kirke med Gertrud Ida Augusta Frimodt (12. april 1893 i København - 28.juni 1979?),datter af grosserer M.L. Frimodt og hustru Ingeborg født Holten.

Kilder 
 Kraks Blå Bog 1974 olhus.dk

Eksterne henvisninger 
 

Personer i Kraks Blå Bog (afdøde)
Gesandter fra Danmark
Ambassadører fra Danmark
Personer fra København
Økonomer fra Danmark
Danskere i 1900-tallet
Ove Flemming
Kommandører af Dannebrog
Konsuler fra Danmark
Harlingerland

Harlingerland (Herloga) er et gammelt frisisk landskab i den nordlige del af den nuværende Landkreis Wittmund i Østfrisland, Niedersachsen, Tyskland. I området findes i dag blandt andet byerna Esens og Wittmund, mens området omkring byen Friedeburg hørte til det frisiske landskab Östringen. Andre omkringliggende frisiske landskaber var Wangerland, Auricherland, Brookmerland og Norderland. 

Under tiden for den frisiske frihed var Harlingerland et selvstændigt landskab, som deltog i det så kaldte Upstalboomsforbund. Efter den frisiske frihed kom en tid med kampe mellem de ulige frisiske høvdingefamilier. Omkring 1455 forenede høvdingen Sibet Attena byerna Esens, Wittmund og Stedesdorf på ny, og Harlingerland blev en konkurrent til Østfrisland under ledelse af familien Cirksena. Blandt de mere fremtrædende høvdinge i Harlingerland kan nævnes Hero Omken og Balthasar von Esens. År 1530 blev Harlingerland erobret af østfriserne under ledelse af Enno II. Med støtte fra greven af Rietberg og hertugen af Geldern kunne Balthasar af Esens generobre Harlingerland, men tiden med selvstændighed for Harlingerland var nu slut. Efter Balthasars død tilfaldt området Grevskabet Rietberg, og i 1600 kom Harlingerland under Østfrisland. 

Østfrisland
Niedersachsen
Steve Round

Steve Round (født 9. november 1970) er en engelsk tidligere fodboldspiller og nuværende assistent manager for Manchester United. Han er født i byen Burton upon Trent. 

I sine fem år i Derby County fik han kun 9 kampe, hvorefter han skiftede til Nuneaton Borough. Round spillede et år der, inden han stoppede karrieren, til fordel for en managerkarriere.

Fodboldtrænere fra Manchester United F.C.
Fodboldspillere fra England
Fodboldtrænere fra England
Ole Wilhelm Lund

Ole Wilhelm Lund (født 5. august 1848 på Horten, død 29. marts 1915 i Kristiania) var en norsk officer og ingeniør, søn af Bernt Lund, bror til Alf Lund og far til Diderich Hegermann Lund.

Lund blev student 1865, løjtnant 1870, kaptajn 1889, oberstløjtnant 1901; tog afsked fra militærtjenesten 1908. Ved siden af sin militære virksomhed var Lund beskæftiget med særdeles omfattende ingeniørarbejder. Han var således med at foretage den første udstikning af Bergensbanens højfjeldsovergang og udførte, hovedsagelig som entreprenør, dels alene, dels sammen med andre, en hel del betydelige anlæg, væsentlig af jernbaner, i Norge. Han var norsk direktør (1883—89) i det engelske selskab, som havde koncession på Ofotbanen, og udførte som selskabets ingeniør planlæggelsen af denne bane fra Ofoten til Gellivare. Som chefingeniør og repræsentant i Norge for Luossavaara-Kiirunavaara Aktiebolag planlagde og udførte han fra 1898 de storartede anlæg af kajer etc. i Narvik.

Kilder 

 

Officerer fra Norge
Nordmænd i 1800-tallet
Nordmænd i 1900-tallet
Ingeniører fra Norge
Edgars Bertuks

Edgars Bertuks (1. januar 1985 i Alūksne i Lettiske SSR) er en lettisk orienteringsløber og tidligere verdensmester i orienteringsløb. Han vandt mellemdistancen ved VM i orienteringsløb 2012 i Lausanne, fem sekunder før sølvvinderen Valentin Novikov.

Kildehenvisninger 

Personer fra Alūksne
Orienteringsløbere
C.E.A. Schøller

Christian Emil August Schøller (født 2. november 1843 på Margård, død 20. februar 1932 sammesteds) var en dansk godsejer og genealog.

Godsejer 
Han var søn af kammerherre, oberstløjtnant Christian Schøller og hustru født Reimers, blev student 1863 fra Odense Katedralskole og cand.polit. 1867. Han overtog 1884 Margård, som han drev i en årrække, men senere bortforpagtede. 1870 blev han jægermester (titulær) og 1907 hofjægermester.

Genealog 
Schøller var optaget af genealogi og var redaktør af Personalhistorisk Tidsskrift 1898–99 og var medlem af bestyrelsen for Samfundet for dansk-norsk Genealogi og Personalhistorie 1904–21.
Han interesserede sig især for officers- og adelsslægter, hvilket resulterede i en række artikler i Personalhistorisk Tidsskrift, især omhandlende fremmed adel i Danmark. Han har skrevet om familien Schøller (særtryk 1891), familien Leschly (1899) og familien Mygind (1901) og han var medarbejder ved 1. udgave af Dansk Biografisk Leksikon. Hans efterladte papirer findes i Landsarkivet for Fyn.

Ægteskab 
Schøller blev gift 9. marts 1870 i Holmens Kirke med Henriette Elisabeth Christine Mechlenburg (12. april 1847 i Fredericia - 18. december 1911 i København, datter af kaptajn Carl Emil Mechlenburg (1802-1848) og Marie Charlotte Magdalene Undall (1818-1896). Ægteskabet blev opløst i 1877.

Han er begravet på Søndersø Kirkegård.

Kilder 

 
 

C.E.A.
Godsejere fra Danmark
Titulære jægermestre fra Danmark
Hofjægermestre fra Danmark
Genealoger fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer fra Fyn
Redaktører fra Danmark
Økonomer fra Danmark
Studenter fra Odense Katedralskole
Jacob Vilhelm von Munthe af Morgenstierne

Jacob Vilhelm von Munthe af Morgenstierne (født 22. december 1788, død 9. december 1859 på Frederiksberg) var en dansk diplomat.

Han var søn af stiftamtmand og kammerherre Caspar Wilhelm von Munthe af Morgenstierne og Anna Cathrine Petrea de Flindt, blev 1805 student (privat dimitteret), 1809 hofjunker, 1812 cand.jur. og samme år kammerjunker. Han blev 1813 auskultant i Rentekammeret, 1815 legationssekretær i Haag, 1817 legationssekretær i Madrid, 1823 chargé d'affaires og 25. september samme år Ridder af Dannebrog. Han blev 1824 legationssekretær i Haag, 1835 gehejmelegationsråd og fik 1841 afsked fra diplomatiet. Han blev 1842 kammerherre, var 1847-48 atter chargé d'affaires i Haag og blev 28. juni 1847 Kommandør af Dannebrog. Han bar også Den Nederlandske Løveorden (ridder).

Han blev gift 7. juli 1824 med Cornelia Catharina Margrethe de Man (1. juni 1799 i Nijmwegen - 11. august 1889 i København), datter af generalløjtnant Maximilian Jacob de Man og Henriette Nolthenius.

Kilder 
Danske Jurister 1736-1936.

Jacob Vilhelm
Kammerherrer fra Danmark
Jurister fra Danmark
Diplomater fra Danmark
Kommandører af 1. grad af Dannebrog
Danskere i 1800-tallet
Carl-Gustav Grüner Schøller

Carl-Gustav Grüner Schøller (skrev sig selv Schöller) (22. maj 1903 i København – 25. august 1981) var en dansk officer, leder i modstandsbevægelsen og godsejer.

Militær karriere 
Han var søn af godsejer Kai Schøller (1872-1951) og hustru Inger født Voigt (død 1964), blev student 1921, gennemgik Hærens Officersskole og blev tildelt H.M. Kongens Æressabel ved afgang fra officersskolen 1925. Han blev premierløjtnant af Ingeniørtropperne 1925, gennemgik Officersskolens specialklasse 1926-29, var fuldmægtig i Krigsministeriet 1934-38, blev kaptajnløjtnant 1934 og kaptajn 1937, chef for 5. ingeniørkompagni 1938-40 og for 5. bygningsdistrikt 1942-46.

Modstandsleder 
Grüner var modstandsmand og tog initiativ til dannelse af aktive modstandsgrupper i Viborg. Han var under Jens Toldstrup medlem af staben for Region I (Nordjylland) og skulle som sprængningsekspert instruere i jernbanesabotage. I maj 1944 gik han under jorden, flygtede til Sverige og indgik i Den Danske Brigade, men vendte tilbage og blev 7. februar 1945 chef for modstandsbevægelsen i Region I og var stedfortræder for Vagn Bennike. Hans dæknavne var "Blad" eller "Lind".

Efter krigen 
Efter krigen blev Schøller oberstløjtnant 1945, oberst 1953 og chef for 2. pionerbataljon 1946-50. Han var til rådighed for Vestre Landsdelskommando 1950, for Jydske Ingeniørregiment 1951, blev chef for 3. ingeniørbataljon 1952, for Jydske Ingeniørregiment 1953, hvor han fik afsked fra linjen og kom i nr. i reserven. Han stod til rådighed for Vestre Landsdelskommando 1965-68.

Han var ejer af hovedgården Margård.

Hæder 
Schøller var Kommandør af Dannebrogordenen og bar Dannebrogsmand samt Reserveofficersforeningen i Danmarks Hæderstegn, var Ridder af 1. klasse af Sankt Olavs Orden og bar Medal for Courage in the Cause of Freedom.

Ægteskaber 
Schøller blev gift 1. gang 22. oktober 1929 med Gudrun Conrau (9. september 1904 på Sankt Croix - 1966), datter af ingeniør, cand.polyt. Oliver Conrau (død 1946) og hustru Hedvig født Steenberg (død 1962). 2. gang ægtede han Karen Stein (10. september 1905 - ?), datter af højesteretssagfører Johannes Stein og hustru Ellen født Malling.

Kilder 

 Kraks Blå Bog 1974

Personer i Kraks Blå Bog (afdøde)
Ingeniørofficerer fra Danmark
Godsejere fra Danmark
Kommandører af Dannebrog
Danskere i 1900-tallet
Den lille Generalstab
Den Danske Brigade
Riddere af 1. klasse af Sankt Olavs Orden
Personer fra København
Personer fra Fyn
Carl-Gustav Gryner
Quinolingult

Quinolingult (E-104) er et syntetisk tjærefarvestof, som indtil 2007 blev benyttet i Faxe Kondi.

Kemisk formel:  
CAS-nummer: 8004-92-0

Anvendelse 

Quinolin er godkendt i EU til visse fødevarer i små mængder.

Det kan bl.a. forekomme i drinks, sodavand, konfekture, gelé, desserter, is, sugetabletter, tyggegummi og røget fisk.

Følgevirkninger ved indtagelse 
En undersøgelse bestilt af den britiske Food Standards Agency fandt, at en blanding af fødevarefarvestoffer, inkl. quinolingult, i kombination med konserveringsmidlet natriumbenzoat kan øge observerede symptomer på ADHD, men det er uklart, hvilken bestanddel af blandingen, der kan være ansvarlig for effekterne.

Forbud og advarsler 
Farvestoffet er forbudt i USA, Japan, Australien og Norge.

Siden den. 20. oktober 2010 har fødevarer, der indeholder farvestoffet Quinolingult, ifølge en EU-forordning fra 2008 være mærket med advarslen "Kan få indflydelse på aktivitet og opmærksomhed hos børn".

Pr. 1. juni 2013 er det acceptable daglige indtag nedsat fra maksimalt 10 mg/kg legemsvægt til 0,5 mg/kg legemsvægt.

Andre navne for Quinolingult 
  Dinatrium-2-(2-Chinolyl)-indan- 1,3-diondisulfonat (Hauptkomponente)
 Dinatrium-2-(1,3-Dioxoinden-2-yl)- chinolin-6,8-disulfonat
 Chinophthalondisulfonsäure Dinatriumsalz
 Chinolingelb S
 E 104
 Acid Yellow 3
 C.I. Food Yellow 13
 C.I. 47005 
 Quinoline Yellow

Kilder/henvisninger 

Farvestoffer i fødevarer
Noteć

Noteć (tysk: Netze) er en flod i nordvestlige Polen. Den er 388 km lang med et opland på 17 330 km². Den er floden Wartas største biflod.

Floder i Polen
Bydgoszcz-kanalen

Bydgoszcz-kanalen - er en 24.7 km lang kanal mellem byerne Bydgoszcz og Nakło i Polen. Kanalen forbinder floderne Wisła og Oder via floderne Brda og Noteć (sidstnævnte munder ud i Warta, der løber sammen med Oder). Vandspejlet langs kanalen reguleres ved 6 sluser. Kanalen blev bygget 1772-1775, efter ordre fra Frederik den Store af Preussen, efter Preussen havde annekteret det vestlige Polen ved Polens første deling. 

Kanaler i Polen
Augustów-kanalen

Augustów-kanalen (,  ) er en kanal bygget i 1800-talet i nutidens nordøstlige Polen og nordvestlige Hviderusland (dengang en del af Kongrespolen). Den krydser vandskellet mellem floderne Wisła og Njemen. Kanalen er opkaldt efter byen Augustów, der er beliggende i det nordøstlige Polen nær den gamle grænse til Østpreussen.

|}

Se også
Augustów-skoven

Kanaler i Polen
Kanaler i Hviderusland